b'\n_START_ARTICLE_\nBar in Bat micva\n_START_SECTION_\nPomen\n_START_PARAGRAPH_\nZ dopolnjenim trinajstim letom in enim dnem, se judovski de\xc4\x8dek \xc5\xa1teje za odraslega in sposobnega v duhovnem smislu prena\xc5\xa1ati judovsko tradicijo, pravo in etiko. Pravico imajo do sodelovanja v vseh socialnih sferah judovskega \xc5\xbeivljenja. Dol\xc5\xbeni so se dr\xc5\xbeati postav zapovedi, verske obrede od praznovanja Bar in Bat micve opravljajo enakovredno odraslim.\n_START_SECTION_\nPotek\n_START_PARAGRAPH_\nDe\xc4\x8dka v lokalno sinagogo povabijo na branje odlomkov iz Tore. To se zgodi na prvo soboto po rojstnem dnevu. De\xc4\x8dkov o\xc4\x8de se Bogu simboli\xc4\x8dno zahvali odveze odgovornosti za sinova dejanja. Star\xc5\xa1i pripravijo veselico za prijatelje in sorodnike. Bar micva in Bat micva sta tudi znamenje za\xc4\x8detka pubertete pri de\xc4\x8dkih oziroma deklicah.\n_START_SECTION_\nDekleta\n_START_PARAGRAPH_\nZ izjemo Judov v Italiji, v zgodovini ni bilo opaznih praznovanj ob Bat micvi judovskega dekleta. Posami\xc4\x8dne proslave so znane iz 19. in 20. stoletja na Poljskem in delih vzhodne Evrope. Obsegale so zasebno dru\xc5\xbeinsko zabavo, obredov v sinagogi ni bilo._NEWLINE_Danes judovska dekleta Bat micvo praznujejo enakovredno fantom. Star\xc5\xa1i pripravijo zabavo in na prvi sobotni dan dekle v lokalni sinagogi prebira iz Tore. Izjeme so med ortodoksnimi Judi, ki se zaradi zgodovinske tradicije praznovanja obreda med dekleti odpovedujejo.'